Hr Paul Kunimägi
Kaitseministeerium
Sakala 1
15094 Tallinn		Teie 31.01.2025 pöördumine	
			
		Meie 03.03.2025 nr KV-4.1-3.1/25/2133-2	

Rõuge valla üldplaneeringu ja keskkonnamõju strateegilise hindamise (KSH) aruande avalik väljapanek	

Rõuge Vallavalitsus on teatanud Rõuge üldplaneeringu ja keskkonnamõju strateegilise hindamise (KSH) aruande avalikust väljapanekust. Rõuge valla üldplaneeringu ja keskkonnamõju strateegilise hindamise (KSH) aruande avalik väljapanek toimub perioodil 17.02.2025 kuni 18.03.2025.

Kaitsevägi teeb ettepaneku täiendada Rõuge valla üldplaneeringu (ÜP) eelnõu seletuskirja alljärgnevalt:

1.	ÜP seletuskirja punkti 5.2.2.1 „Tuuleenergia“ lisada nõue, et riigikaitseliste huvide tagamiseks tuleb tuulepargi planeerimisel teha koostööd Kaitseministeeriumiga juba detailplaneeringu algatamise staadiumis, et vältida riigikaitselistest ehitistest lähtuvaid takistusi ning mitte planeerida tuulikuid kohtadesse, kus Kaitseministeerium neid ei kooskõlasta.
ÜP seletuskirja punkti 5.2.2.1 „Tuulegeneraatori rajamise tingimused“ lisada punkt, mis sätestab, et tuulikute planeerimisel tuleb järgida kaitseministri määrust nr 16 „Riigikaitselise ehitise töövõime kriteeriumid, piirangute ruumiline ulatus ja andmed riigikaitselise ehitise töövõimet mõjutavate ehitiste kohta“.
2.	ÜP seletuskirja peatükis 5.2.2.2 „Päikeseenergia“ lisada nõue, et päikesepargi planeerimisel tuleb järgida kaitseministri määrust nr 16 „Riigikaitselise ehitise töövõime kriteeriumid, piirangute ruumiline ulatus ja andmed riigikaitselise ehitise töövõimet mõjutavate ehitiste kohta“, mis sätestab, et päikeseparkide rajamine kooskõlastatakse Kaitseministeeriumiga ning Kaitseministeerium võib lähtuvalt päikesepargi asukohast või mõjust riigikaitselisele ehitisele selle rajamist mitte kooskõlastada. Päikesepargi planeerimisel füüsilise isiku katastriüksusele päikesepaneelide võimsuse piirang kuni 25 kW ning juriidilise isiku katastriüksusele päikesepaneelide võimsuse piirang kuni 50 kW.

Kirja lisas olevas failis on näidatud määruse nr 16 Kirde-Eesti tuuleelektrijaama tipukõrguse ja päikesepaneelide võimsuse piirangualad.

Lugupidamisega	

[ allkirjastatud digitaalselt ]

Eero Neemla	
Kolonel	
Kaitseväe peastaabi analüüsi- ja planeerimisosakonna ülem	

Lisa:	Rõuge valla üldplaneering 1 lehel	

Peeter Subbi 717 1520
peeter.subbi@mil.ee